Un interlop periculos, care a adunat 37 de ani de închisoare în România, a fost adus sub pază extremă la Aeroportul Henri Coandă din Otopeni. Fost om de încredre al temutului clan Clămparu, a fugit din țară înainte să fie arestat într-o anchetă de trafic de droguri și a fost găsit tocmai în Franța.

„În urma cooperării polițienești internaționale cu autoritățile judiciare din Franța, polițiști din cadrul Centrului de Cooperare Polițienească Internațională și Serviciului pentru Intervenții și Acțiuni Speciale din cadrul Inspectoratului General al Poliției Române au efectuat, la data de 6 noiembrie a.c., o misiune de preluare, sub escortă, a unui bărbat de 34 ani, din județul Sibiu”, arată un comunicat al Inspectoratului General al Poliției Române.

Bărbatul a fost arestat în baza mandatului european de arestare, la 1 octombrie, în Lyon.

Citiți și: A terorizat Sibiul. Cine este interlopul periculos adus, miercuri seară, în țară sub escortă și ce a făcut